*INFORMACIÓ CONFIDENCIAL*

**ANNEX 1**

**DESCRIPCIÓ DELS SIGNES OBSERVATS EN RELACIÓ AMB EL DESENVOLUPAMENT PERSONAL, SOCIAL I LA IDENTITAT DE GÈNERE**

*(Els professionals que per raó del càrrec hagin de conèixer el contingut d’aquest informe* ***n’han de garantir la confidencialitat****. Les unitats administratives en les quals es dipositi l’expedient són responsables de la seva guarda i custòdia.)*

**CURS ESCOLAR: Data de l’informe:**

**1. DADES DE L’ALUMNE/A**

Alumne/a: Data de naixement:

Centre: Nivell escolar:

Tutor/a:

**2. SIGNES OBSERVATS**

* Especialment, una marcada incongruència entre el sexe que sent o expressa i el que té assignat.
* Desig de ser de l’altre sexe, insistència que ell o ella és del sexe oposat a l’assignat o fins i tot demana que se l’anomeni per un nom que l’identifiqui amb el sexe sentit.
* Dificultat per socialitzar amb els companys, poca participació en les activitats de l’aula i aïllament social.
* Preferència persistent per exercir el rol de l’altre sexe o fantasies referents a pertànyer a l’altre sexe, per exemple, en el joc simbòlic.
* Preferència per les juguetes, jocs o activitats habitualment emprats o practicats pel sexe oposat.
* Una marcada preferència per companys de joc del sexe oposat.
* Manifestacions de disconformitat o disgust per l’anatomia sexual que li és pròpia i atribuïda i desig de posseir caràcters sexuals, tant primaris com secundaris, corresponents al sexe que sent o fa seu.
* *(En nins)* Tendència i preferència a disfressar-se o utilitzar vestits femenins.
* *(En nins)* Tendència a rebutjar les juguetes, jocs i activitats típicament masculins i a evitar jocs que impliquen o generen reaccions brusques.
* *(En nines)* Preferència per vestir només robes masculines i una negativa o resistència a vestir robes típicament femenines.
* *(En nines)* Tendència a rebutjar les juguetes, jocs i activitats típicament femenins i tendència a participar en activitats i jocs socialment atribuïdes a nins.
* Tot això va associat a un important malestar que sol generar en l’infant irritabilitat, alteració de l’estat d’ànim, aïllament, una negativa a voler anar a l’escola, deteriorament social i afecta altres àrees importants de la vida quotidiana.
* Aquesta incongruència entre el sexe que sent o expressa i el que té assignat és consistent i preval al llarg del temps, encara que és possible que, en alguns casos, aquesta tendència no se sostengui al llarg del temps, sense que s’arribi a confirmar definitivament un cas de disfòria de gènere, i el o la menor pugui tornar a adoptar el rol del sexe assignat.

*En joves i adolescents*:

* Incongruència entre el sexe que sent o expressa i els seus caràcters sexuals primaris o secundaris, desenvolupats o prevists en aquesta etapa evolutiva.
* Desig fort per desprendre’s dels caràcters sexuals propis, primaris o secundaris, a causa d’una marcada incongruència amb el sexe que sent o expressa, així com un desig d’impedir el desenvolupament dels caràcters sexuals secundaris propis de la seva edat cronològica, si aquests encara no s’han desenvolupat.
* Desig fort de posseir els caràcters sexuals, tant primaris com secundaris, corresponents al sexe que sent com a propi, encara que aquesta tendència no sigui objectiva en tots els casos.
* Desig marcat i persistent de ser de l’altre sexe i de rebre un tracte com a tal.
* Forta convicció que té els sentiments i les reaccions típiques d’un sexe diferent a l’assignat al moment de néixer.
* Aquesta incongruència entre el sexe que sent o expressa i el que té assignat ha estat consistent, prevalent i sostinguda al llarg del temps, durant un mínim de sis mesos.

**Observacions:**

**3. ACTUACIONS**

* Respecte de la família, s’ha de convocar una reunió amb els tutors legals per:
1. Informar-la de les observacions fetes i donar-los a conèixer el Protocol.
2. Informar-la dels recursos existents, recollits a l’annex 6.
3. Acordar les mesures de l’apartat 5 d’aquest Protocol que es duran a terme (annex 2).
* Respecte del centre, s’han d’adoptar les mesures de sensibilització, assessorament i formació dirigides a la comunitat educativa, previstes a l’apartat 6 del Protocol, que es vulguin dur a terme. Per això, s’han de:
1. Tenir en compte les aportacions dels equips docents, dels òrgans de coordinació docent i, sobretot, de la comissió de convivència.
2. Acordar aquestes mesures al claustre.

**4. LLOC, DATA I IGNATURA**

\_\_\_\_\_\_\_\_\_\_\_\_\_\_\_, \_\_\_\_ de \_\_\_\_\_\_\_\_\_\_\_\_\_ de 201\_\_\_

Nom i llinatges del tutor/a del centre: Nom i llinatges de l’orientador/a:

[rúbrica] [rúbrica]

**ANNEX 2**

**ACORDS PRESOS AMB LA FAMÍLIA[[1]](#footnote-2)**

* Canvi de nom (annex 3 o 4): adequar la documentació administrativa del centre docent, sense perjudici que als documents oficials d’avaluació de l’alumne o l’alumna, i fins que legalment procedeixi, es mantinguin les dades d’identitat registrals a efectes oficials.

*S’ha informat que per efectuar un canvi de nom a efectes oficials s’han d’adreçar al Registre Civil d’acord amb la Llei 3/2007, de 15 de març, reguladora de la rectificació registral de la menció relativa al sexe de les persones.*

* Llibertat en l’ús de la vestimenta amb la qual l’alumne o l’alumna, per raó del seu gènere, s’identifica.
* Accés als banys i vestidors que li corresponguin d’acord amb la seva identitat de

gènere.

* Altres mesures acordades:

........................................................................................................................... ........................................................................................................................... ........................................................................................................................

Nom i llinatges dels tutors legals: Nom i llinatges de l’orientador/a:

[rúbriques] [rúbriques]

.

**ANNEX 3**

**SOL·LICITUD DE CANVI DE NOM AL SISTEMA EDUCATIU DE LES ILLES BALEARS AMB MOTIU D’UN CANVI EN LA IDENTITAT DE GÈNERE**

Nom i llinatges (mare, pare o tutor/a legal 1):

 Nom i llinatges (mare, pare o tutor/a legal 2):

DNI (mare, pare o tutor/a legal 1):

DNI (mare, pare o tutor/a legal 2):

SOL·LICIT/SOL·LICITAM

Que es canviï el nom del meu fill / de la meva filla en tota la documentació interna del centre d’acord amb el que figura com a *nom volgut* en el punt 2 d’aquest document, a l’espera que es canviï el nom de manera oficial en el document nacional d’identitat.

Així mateix, em compromet / ens comprometem a notificar al centre qualsevol canvi en aquesta situació, així com a informar del canvi de nom quan aquest s’hagi formalitzat en el DNI.

**DADES DE L’ALUMNE/A**

Nom oficial1 de l’alumne/a, que apareix en el DNI[[2]](#footnote-3) en el moment de la petició:

Nom volgut de l’alumne/a:

Sexe sentit per part de l’alumne/a:

Centre on està escolaritzat:

Curs en què està escolaritzat:

Lloc i data:

[rúbrica de la mare, pare o tutor/a legal 1] [rúbrica de la mare, pare o tutor/a legal 2]

[registre d’entrada i segell del centre]

**DIRECCIÓ GENERAL DE PLANIFICACIÓ, ORDENACIÓ I CENTRES (GESTIB). DEPARTAMENT D’INSPECCIÓ EDUCATIVA**

**ANNEX 4**

**DECLARACIÓ JURADA EN EL CAS DE CONSTAR NOMÉS LA SIGNATURA D’UN DELS TUTORS LEGALS A L’IMPRÈS DE SOL·LICITUD (CURS ESCOLAR 20...-20...)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pare, mare o tutor/a legal de l’alumna/e \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

SOL·LICIT:

Que es formalitzi el canvi de nom en els documents interns de centre del meu fill/la meva filla sense fer constar la signatura de l’altre progenitor/a o tutor/a legal. Els motius d’aquesta omissió són els que expòs a continuació:

EM COMPROMET, d’acord amb els articles 154 i 156 del Codi civil, a informar el progenitor/a o tutor/a legal absent de les decisions adoptades en l’àmbit acadèmic.

I perquè així consti, als efectes oportuns sign aquest document.

\_\_\_\_\_\_\_\_\_\_\_\_\_\_\_\_\_, \_\_\_ d \_\_\_\_\_\_\_\_\_\_\_\_\_\_\_\_\_\_\_\_\_\_\_\_ de 20

La mare, el pare, o el tutor/la tutora legal

[rúbrica]

**DIRECCIÓ GENERAL DE PLANIFICACIÓ, ORDENACIÓ I CENTRES (GESTIB) DEPARTAMENT D’INSPECCIÓ EDUCATIVA**

**ANNEX 5**

**SOL·LICITUD DEL DIRECTOR/A DE CANVI DE NOM**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, director/a

del centre docent,

FAIG CONSTAR:

Que el nom de l’alumne/a és el nom amb el qual s’identifica, per la qual cosa,

SOL·LICIT:

El canvi de nom en l’àmbit intern del centre. A aquest efecte us tramet, adjunta, la

demanda feta per la família de l’alumne/a.

\_\_\_\_\_\_\_\_\_\_\_\_\_\_\_\_\_ , \_\_\_\_ d \_\_\_\_\_\_\_\_\_\_\_\_\_\_\_\_\_ de 20

[rúbrica]

**DIRECCIÓ GENERAL DE PLANIFICACIÓ, ORDENACIÓ I CENTRES (GESTIB)**

**ANNEX 6**

**RECURSOS EXISTENTS**

* Equip interdisciplinari d’atenció a la transsexualitat. Conselleria de Salut.
* Associació de Lesbianes, Gais, Trans, Bisexuals i Intersexuals de les Illes Balears Ben Amics (benamics@benamics.com, tel. 608 366 869).
* Chrysallis, Associació de Famílies de Menors Transexuals (web: www.chrysallis.org.es, a/e: baleares@chrysallis.org.es, tel.: 667 504 696 / 666 724 4337

**ALTRES RECURSOS PER AL SUPORT DOCENT**

PLATERO MÉNDEZ, RAQUEL (LUCAS). *Trans\*exualidades. Acompañamiento, factores de salud y recursos educativos*. Edicions Bellaterra.

*Abrazar la diversidad. Propuestas para una educación libre deacoso homofóbico y transfóbico*: http://www.inmujer.gob.es/actualidad/NovedadesNuevas/docs/2015/Abrazar\_la\_diversid ad.pdf

GÓMEZ, EMILIO i PLATERO, RAQUEL. *Herramientas para combatir el bullying homofóbico*

**ANNEX 7**

 **CLÀUSULA DE PROTECCIÓ DE DADES**

|  |  |  |  |
| --- | --- | --- | --- |
| **Nom:** |  | **Llinatges:** |  |
| **Data de naixement:** |  | **Edat:** |  |
| **Domicili:** |  |
| **Localitat:** |  | **Codi postal:** |  |
| **Telèfon fix:** |  | Telèfon mòbil: |  |

D’acord amb la Llei orgànica 15/1999, de 13 de desembre, de protecció de dades de caràcter personal, les vostres dades personals i del vostre fill o filla s’incorporaran i es tractaran al Registre d’Atenció Primerenca, Desenvolupament i Salut Mental a Menors amb la finalitat de proporcionar-li accés als seus programes.

Per coordinar l’atenció multidisciplinària i agilitzar les actuacions com a part del programa és necessària la vostra autorització per cedir les dades personals i de salut del vostre fill o filla (limitant la informació a aquella estrictament necessària en cada cas) als organismes del Servei de Salut de les Illes Balears dependents de la Conselleria de Salut, als organismes dependents de la Conselleria d’Educació i Universitat i als diferents equips dels serveis socials dependents tant de la Conselleria de Serveis Socials i Cooperació com de l’Institut Mallorquí d’Afers Socials, del Consell Insular de Menorca, del Consell Insular d’Eivissa i del Consell Insular de Formentera, segons correspongui. Així mateix, us inform que qualsevol professional que intervengui en qualsevol fase del tractament de dades està obligat a guardar-ne secret professional.

Els responsables dels fitxers als quals s’incorporen les dades de caràcter personal són la Conselleria d’Educació i Universitat, la Conselleria de Serveis Socials i Cooperació i el Servei de Salut de les Illes Balears.

Podeu exercir el vostre dret d’accés, rectificació, cancel·lació i oposició davant qualsevol de les unitats d’atenció al ciutadà dels responsables dels fitxers.

En firmar aquest document, autoritzau les cessions descrites més amunt.

El titular de la pàtria potestat (pare, mare o tutor/a) o representant legal:

Nom i llinatges:

Número del document d’identitat:

Així mateix, com a representant legal, manifest sota la meva responsabilitat que en la data d’aquesta autorització no existeix cap circumstància que pugui afectar la validesa de la representació legal de la persona interessada. Igualment, en el cas que l’autorització la faci un dels progenitors del menor, manifest que actuu en l’exercici ordinari de la pàtria potestat, sempre amb el coneixement i consentiment de l’altre progenitor, d’acord amb l’article 156 del Codi civil.

\_\_\_\_\_\_\_\_\_\_\_\_\_\_\_\_\_\_\_\_ , \_\_\_\_ d \_\_\_\_\_\_\_\_\_\_\_\_\_\_\_ de 20\_\_\_

[rúbrica]

**ANNEX 8**

**GLOSSARI**

**Disfòria de gènere.** Es refereix a l’ansietat, fins i tot angoixa, associada al conflicte entre la identitat de gènere que es té i el sexe morfològic, ansietat agreujada per la percepció social del gènere d’una persona en funció del sexe registral que es reflecteix en la documentació i en la vida diària, i que pot dur aquestes persones transsexuals, sobretot víctimes d’actes transfòbics, al suïcidi. En la infància i l’adolescència primerenca, en no poder diagnosticar, actualment, de *transsexualitat*, s’empra el terme *disfòria de gènere*. No totes les persones transsexuals pateixen disfòria de gènere.

**Persona transsexual.** Persona amb sexe morfològic, sexe fisiològic o d’assignació masculí o femení, però que té identitat de gènere i s’identifica de forma estable i permanent amb el gènere contrari al d’assignació. Una persona transsexual pot ser heterosexual, homosexual o bisexual.

**Expressió de gènere.** És la manera que tenen les persones de comunicar el propi gènere als altres amb la vestimenta i el comportament. Cada persona pot entendre i expressar el seu gènere de forma diferent, sortint del binarisme *home/dona* o *masculí/femení*.

**Gènere.** El gènere es refereix als conceptes socials en relació amb les funcions, els comportaments, les activitats i els atributs que cada societat considera apropiats per als homes i les dones. Les diferents funcions i comportaments poden generar desigualtats de gènere, és a dir, diferències entre els homes i les dones que afavoreixen sistemàticament un dels dos grups. Al seu torn, aquestes desigualtats poden crear iniquitats entre els homes i les dones pel que fa tant al seu estat de salut com al seu accés a l’atenció sanitària.

**Identitat de gènere.** Fa referència al conjunt de regles i convencions establertes per la societat que defineixen les pautes de comportament que han de seguir les persones d’un o un altre sexe (rol sexual social). També hi ha persones la identitat de gènere de les quals és una barreja de tots dos o cap. De vegades la identitat de gènere no coincideix amb el sexe biològic assignat en néixer. En unes altres paraules, és el sentiment intern de cada persona de pertinença a un sexe determinat. La identitat de gènere és el reconeixement que una persona fa sobre el seu *jo* o del seu *si mateix* com a home o com a dona (reconeixement basat en la interacció de les característiques, valors i creences que una cultura específica ha establert com apropiades per a un o un altre sexe) i la significació personal que cada home o dona elabora sobre aquestes significacions a partir de la pròpia història de vida.

**Intersexualitat.** Les persones intersexuals són aquelles que neixen amb alguna classe d’ambigüitat genital. Moltes de vegades es tracta simplement que l’aparença dels genitals no respon a l’estàndard del que es considera “normal”. En canvi, la persona transsexual és la que té una morfologia corporal (no només genital) que no coincideix amb la identitat de gènere sentida com a home o com a dona.

**Orientació sexual.** Es tracta de cap a quina persona es dirigeix el desig. L’objecte del desig és variable i la forma en què s’orienta és el que defineix l’orientació sexual. És la direcció que pren la necessitat de satisfacció sexual, ja sigui a través de gestos o d’anhels. Generalment es presenta en la mateixa direcció que la necessitat de vinculació afectiva. Hi ha tres orientacions del desig (sexuals): *homosexual*, *bisexual* i *heterosexual*. En unes altres paraules, és la facultat de sentir desig, afecte o atracció física o afectiva per una persona —amb independència de dur a terme o no pràctiques sexuals amb aquesta— de sexe diferent (orientació sexual heterosexual), del mateix sexe (orientació sexual homosexual) o amb independència del seu sexe (orientació sexual bisexual).

**Sexe.** Realitat complexa, integrada per factors cromosòmics, gonadals (sexe morfològic) i hormonals. Es diferencia del sentiment intern de pertinença a un sexe determinat (identitat de gènere), així com de la percepció social del sexe d’una persona en funció dels rols o comportaments d’aquesta en relació amb els altres (gènere), conceptes tots ells independents de l’orientació sexual o orientació del desig. El sexe registral correspon al sexe inscrit al Registre Civil, que es basa, per mera apreciació visual dels genitals, en el sexe morfològic.

**Sexe biològic.** Resultat de la integració dels diferents nivells de sexuació (genètic, gonadal, hormonal, etc.) i dóna lloc a dues categories: nin i nina, home i dona, i s’assigna en el moment del naixement.

**Transfòbia.** És la por, odi o rebuig cap a les persones transsexuals. Es manifesta de moltes maneres: estigmatització (etiquetatge social basat en prejudicis i estereotips), discriminació (acomiadaments encoberts, no promoció en el lloc de treball, depreciació del valor social de les persones transsexuals, les seves parelles i famílies, etc.), aïllament (rebuig afectiu per familiars i amistats, companys i companyes de feina, etc.), desigualtat jurídica, violència (agressions verbals i físiques), etc.

**Transgènere.** Persona que s’identifica amb el gènere oposat i duu a terme una transició social cap a una aparença del sexe contrari. Normalment no recorren a una intervenció quirúrgica.

**Transsexualitat.** Definida per la Llei 3/2007 com “l’existència de dissonància entre el sexe morfològic o gènere fisiològic inicialment inscrit i la identitat de gènere sentida pel sol·licitant o sexe psicosocial, així com l’estabilitat i persistència d’aquesta dissonància”. Altres definicions parlen d’una conseqüència d’aquesta dissonància: el desig de viure i ser acceptat com un membre del sexe oposat, generalment acompanyat pel desig de modif icar mitjançant mètodes hormonals o quirúrgics el propi cos per fer-lo tan congruent com sigui possible amb el sexe sentit com a propi.

**Transvestisme.** És el fet extern de vestir roba del sexe oposat, el qual pot ser un tipus de fetitxisme o fins i tot una expressió artística (transformisme). És independent de la identitat de gènere i de l’orientació sexual, que són fets interns, consubstancials a la persona.

**Rectificació registral del sexe legal.** Permet el canvi de la menció de sexe en els documents oficials a partir dels 18 anys, incloent-hi el Registre Civil i el DNI, sempre que es compleixin els requisits exposats en la llei 3/2007. En el cas de menors transsexuals s’ha aconseguit el canvi de nom a l’Estat en pocs casos, però sempre amb el consentiment de pares, mares o tutors legals.

**La Llei 3/2007, de 15 de març, reguladora de la rectificació registral de la menció relativa al sexe de les persones.** Estableix que en els supòsits de transsexualitat la modificació de les mencions de sexe (sexe registral) i nom en la inscripció de naixement, es faci a través d’un expedient governatiu del Registre Civil —que no té natura administrativa—, amb intervenció del Ministeri Fiscal i resolució judicial.

**ANNEX 9**

**DOCUMENTS OFICIALS D’AVALUACIÓ QUE HAN D’APARÈIXER AMB EL NOM OFICIAL (DNI)**

**DOCUMENTS OFICIALS D’AVALUACIÓ A EDUCACIÓ PRIMÀRIA**

**Ordre de la consellera d’Educació, Cultura i Universitats de 6 de març de 2015 sobre l’avaluació de l’aprenentatge dels alumnes de l’educació primària a les Illes Balears**

“Article 16. Documents oficials d’avaluació

 1. Els documents oficials d’avaluació són els següents:

*a)* L’expedient acadèmic.

*b)* L’historial acadèmic.

*c)* Les actes d’avaluació de final de curs.

*d)* Els documents derivats de les avaluacions individualitzades.

*e)* Si és el cas, l’informe personal per trasllat.

2. Els documents oficials d’avaluació han de recollir sempre la norma de l’Administració educativa que estableix el currículum corresponent, han de ser visats pel director del centre i han de dur les signatures autògrafes de les persones que correspongui en cada cas. Al seu costat hi ha de constar el nom i els cognoms del signant, així com la referència al càrrec o a l’atribució docent. Aquests documents poden ser substituïts pels equivalents en suport informàtic, d’acord amb el punt 9 de la disposició addicional quarta del Reial decret 126/2014.

3. L’historial acadèmic i, si escau, l’informe personal per trasllat es consideren documents bàsics per garantir la mobilitat dels alumnes per tot el territori de l’Estat.

Quan aquests documents hagin de tenir efecte en una comunitat autònoma on no sigui cooficial la llengua catalana, el centre els ha de traduir al castellà, d’acord amb l’article 36.3 de la Llei 30/1992, de 26 de novembre, de règim jurídic de les administracions públiques i del procediment administratiu comú.

4. La Direcció General d’Ordenació, Innovació i Formació Professional ha d’establir els models dels documents oficials d’avaluació mitjançant una resolució.”

**DOCUMENTS OFICIALS D’AVALUACIÓ A ESO I BATXILLERAT**

**Reial Decret 1105/2014 , de 26 de desembre, pel qual s’estableix el currículum bàsic de l’ESO i del Batxillerat**

**“Disposició addicional sisena. Documents oficials d’avaluació.**

1. Els documents oficials d’avaluació són: l’expedient acadèmic, les actes d’avaluació, l’informe personal per trasllat, el consell orientador de cada un dels cursos d’educació secundària obligatòria , i els historials acadèmics d’ESO i Batxillerat. Així mateix, tindran la consideració de documents oficials els relatius a l’avaluació final d’educació secundària obligatòria i l’avaluació final de Batxillerat a què es refereixen, respectivament , els articles 21 i 31 del present Reial decret.”

1. D’acord amb el punt 5 del Protocol [↑](#footnote-ref-2)
2. En cas que l’alumne/a no disposi de DNI s’ha de fer constar el nom amb el qual apareix identificat/da a l’oficina deregistre corresponent.  [↑](#footnote-ref-3)